-Ուսումնական ծրագրերի առումով առաջիկա քայլս ասպիրանտուրա դիմելն է, որպեսզի սկսեմ իմ գիտական ուղին: Գործնական առումով՝ սպասենք, կտեսնենք. ինչպես ժողովուրդն է ասում՝ «Շտապողին տղա չի ծնվում»: Երազանքների մասով կդժվարանամ որևէ հստակ բան նշել, քանի որ միշտ համարել եմ, որ իմ երազանքները նպատակների մակարդակում են, որոնք կարիք ունեն իրագործվելու, ոչ թե երազվելու: Սակայն, ըմբռնելով Ձեր հարցի համատեքստը, նշեմ, որ ներկայումս Արարատ բարձրանալու նման անձնական նպատակ-երազանք չունեմ, բայց չեմ բացառում, որ մի օր այդպիսին կլինի և կիրագործվի: